CELEX: 62020CA0499
Language: sk
Date: 2022-02-10 00:00:00
Title: Vec C-499/20: Rozsudok Súdneho dvora (deviata komora) z 10. februára 2022 (návrh na začatie prejudiciálneho konania, ktorý podal Symvoulio tis Epikrateias – Grécko) – DIMCO Dimovasili M.I.K.E./Ypourgos Perivallontos kai Energeias (Návrh na začatie prejudiciálneho konania – Aproximácia právnych predpisov – Smernica 97/23/ES – Tlakové zariadenia – Označenie CE – Uvádzanie na trh a uvádzanie do prevádzky – Obmedzenia, ktorých cieľom je zabezpečiť ochranu osôb – Články 34 a 36 ZFEÚ – Vnútroštátna právna úprava stanovujúca obmedzenia týkajúce sa spôsobu inštalácie plynového potrubia)

4.4.2022   
            
            
               SK
            
            
               Úradný vestník Európskej únie
            
            
               C 148/5
            
         
      Rozsudok Súdneho dvora (deviata komora) z 10. februára 2022 (návrh na začatie prejudiciálneho konania, ktorý podal Symvoulio tis Epikrateias – Grécko) – DIMCO Dimovasili M.I.K.E./Ypourgos Perivallontos kai Energeias
      (Vec C-499/20) (1)
      
      (Návrh na začatie prejudiciálneho konania - Aproximácia právnych predpisov - Smernica 97/23/ES - Tlakové zariadenia - Označenie CE - Uvádzanie na trh a uvádzanie do prevádzky - Obmedzenia, ktorých cieľom je zabezpečiť ochranu osôb - Články 34 a 36 ZFEÚ - Vnútroštátna právna úprava stanovujúca obmedzenia týkajúce sa spôsobu inštalácie plynového potrubia)
      (2022/C 148/06)
      Jazyk konania: gréčtina
      
         Vnútroštátny súd, ktorý podal návrh na začatie prejudiciálneho konania
      
      Symvoulio tis Epikrateias
      
         Účastníci konania pred vnútroštátnym súdom
      
      
         Žalobkyňa: DIMCO Dimovasili M.I.K.E.
      
         Žalovaný: Ypourgos Perivallontos kai Energeias
      
         Výrok rozsudku
      
      Článok 4 ods. 1 bod 1.1 a príloha I smernice Európskeho parlamentu a Rady 97/23/ES z 29. mája 1997 o aproximácii zákonov členských štátov týkajúcich sa tlakových zariadení, zmenenej nariadením Európskeho parlamentu a Rady (ES) č. 1882/2003 z 29. septembra 2003, v spojení s článkom 2 ods. 2 tejto smernice sa majú vykladať v tom zmysle, že nebránia vnútroštátnej právnej úprave, ktorá s cieľom zaručiť bezpečnosť osôb, najmä pred zemetrasením, stanovuje určité požiadavky na inštaláciu tlakových zariadení, akým je potrubie určené na prepravu plynu, vrátane potrubia s označením CE za predpokladu, že táto právna úprava nemá za následok žiadnu modifikáciu týchto zariadení a nepredstavuje prekážku zakázanú článkami 34 a 36 ZFEÚ.
      
         (1)  Ú. v. EÚ C 433, 14.12.2020.